**NÓRÁP ÖNKORMÁNYZAT**

**KÉPVISELŐ-TESTÜLETE**

8591 Nóráp Kossuth utca 48.

***Szám***: Pk 13-16/2021.

**Jegyzőkönyv**

***Készült***: Nóráp Község Önkormányzat képviselő-testületének 2021. november 29-én 18.30 órakor megtartott nyilvános testületi üléséről.

***Az ülés helye:*** Polgármesteri Hivatal

Nóráp Kossuth utca 48.

***Jelen vannak***: Antalné Ihász Mária polgármester

Horváth József Csaba alpolgármester

Kereszt Roland képviselő

Tóth Orsolya Mária képviselő (4 fő)

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Antalné Ihász Mária polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

**Napirend**

1.) Karácsonyi támogatás családoknak

(meghívó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Karácsonyi támogatás családoknak**

**Előadó: Antalné Ihász Mária polgármester**

**Antalné Ihász Mária polgármester** szóbeli előterjesztésben elmondta, hogy ez évben is van lehetőség a családok részére élemiszercsomag összeállítására. Az egyes szociális ellátások helyi szabályairól szóló 4/2021. (V.31.) önkormányzati rendelet 13. §-a lehetővé teszi, hogy a családok részére élelmiszercsomagot biztosítsanak, amennyiben az egy főre jutó nettó jövedelme nem haladja meg az öregségi nyugdíjminimum tízszeresét. A csomag értékét képviselő-testületi határozatban kell meghatározni, az anyagi lehetőségek alapján kb. 10.000 Ft értékű csomag összeállítására van lehetőség. Kérte a véleményeket, javaslatokat.

A képviselők támogatták a javaslatot. A polgármester kérte a képviselőket a szavazásra:

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**33/2021. (XI.29.) KT határozat**

Nóráp község Önkormányzat Képviselő-testülete a Nóráp községben lakóhellyel rendelkező, életvitelszerűen itt élő háztartások részére , ahol az egy főre jutó nettó jövedelem nem haladja meg a 285.000 Ft/fő összeget, karácsonyra kb. 7500 Ft összegű élelmiszercsomagot biztosít.

A csomagok beszerzéséről – a csomag tartalmának egyeztetését követően - a polgármester gondoskodik, a családok részére történő kiosztás a képviselők közreműködésével történik.

A képviselő-testület felkéri a polgármestert, hogy hirdetmény útján a lakosságot értesítse a jövedelemigazolások benyújtásáról.

A határozat az egyes szociális ellátások helyi szabályairól szóló 4/2021. (V.31.) önkormányzati rendelet 13. §. (1)-(3) bekezdésén alapul.

**Felelős:** polgármester

**Határidő:** folyamatos, legkésőbb december 22-ig.

1. A döntést követően a képviselő-testület tagjai egyeztettek a csomag tartalmáról, az adventi gyertyagyújtásokról, a csomagok kiosztásának rendjéről.

Több napirend, hozzászólás nem volt, a polgármester a képviselő-testület nyilvános ülését 19.00 órakor bezárta.

K.m.f.

Antalné Ihász Mária Kissné Szántó Mária

polgármester jegyző